Document ID: 31994D0561

Komisijas Lēmums
(1994. gada 27. jūlijs),
ar ko groza Padomes Lēmumus 79/542/EEK, 92/260/EEK, 93/195/EEK un 93/197/EEK attiecībā uz dzīvnieku veselības nosacījumiem reģistrētu zirgu ievešanai, ievešanai uz laiku un atpakaļievešanai no Makao, Malaizijas (pussalas) un Singapūras pēc tam, kad tie bijuši uz laiku izvesti
(94/561/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Direktīvu 90/426/EEK par dzīvnieku veselības nosacījumiem, kas reglamentē zirgu pārvadāšanu un ievešanu no trešām valstīm [1], kurā jaunākie grozījumi izdarīti ar Direktīvu 92/36/EEK [2], un jo īpaši tās 12., 13., 15., un 16. pantu un 19. panta ii) punktu,
tā kā Padomes Lēmums 79/542/EEK [3], kurā jaunākie grozījumi izdarīti ar Komisijas Lēmumu 94/310/EEK [4], nosaka to valstu sarakstu, no kurām dalībvalstis atļauj liellopu, cūku, zirgu, aitu un kazu, svaigas gaļas un gaļas produktu ievešanu;
tā kā veselības nosacījumi un veterinārā sertifikācija reģistrētu zirgu ievešanai uz laiku, atpakaļievešanai pēc tam, kad tie bijuši uz laiku izvesti, un ievešanai ir noteikti Komisijas Lēmumos 92/260/EEK [5], 93/195/EEK [6], 93/197/EEK [7], kuros jaunākie grozījumi izdarīti ar Lēmumu 94/453/EK [8];
tā kā pēc Kopienas veterināro ekspertu grupas vizītēm Makao, Malaizijā (pussalā) un Singapūrā tika konstatēts, ka dzīvnieku veselības stāvoklis minētajās valstīs attiecībā uz konkrētajām zirgu slimībām ir apmierinošs un to kontrolē labi strukturēti un organizēti dienesti;
tā kā Makao, Malaizija (pussala) un Singapūra jau vairāk nekā sešus mēnešus ir brīva no zirgu ļaunajiem ienāšiem, vaislas sērgas un vezikulārā stomatīta, Āfrikas zirgu mēris un Venecuēlas zirgu encefalomielīts nekad nav konstatēts un vakcinācija pret šīm slimībām netiek praktizēta;
tā kā Makao, Malaizijas (pussalas) un Singapūras atbildīgās veterinārās iestādes ir apņēmušās 24 stundu laikā, izmantojot teleksu, faksu vai telegrammu, paziņot Komisijai un dalībvalstīm par to, ka konstatēta saslimšana ar kādu no Direktīvas 90/426/EEK A pielikumā minētajām slimībām, par vakcinācijas uzsākšanu pret kādu no tām vai vakcinācijas politikas maiņu un laicīgi ziņot par izmaiņām zirgu ievešanas politikā;
tā kā dzīvnieku veselības nosacījumi un veterinārā sertifikācija jāpielāgo dzīvnieku veselības stāvoklim attiecīgajā ārpuskopienas valstī; tā kā šī situācija attiecas tikai uz reģistrētiem zirgiem;
tā kā Direktīvas 79/542/EEK, 92/260/EEK, 93/195/EEK un 93/197/EEK attiecīgi jāgroza;
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠĀDU LĒMUMU.
1. pants
Lēmuma 79/542/EEK pielikuma 2. daļā īpašā ailē zirgiem ievieto sekojošas rindas saskaņā ar ISO koda alfabētisko secību:
"MO | Makao | x" | |
"MY | Malaizija (pussala) | x" | |
"SG | Singapūra | x" | |
2. pants
Lēmumu 92/260/EEK groza šādi:
1. "Makao", "Malaizija (pussala)" un "Singapūra" tiek pievienotas I pielikuma C grupas trešo valstu sarakstam.
2. "Makao", "Malaizija (pussala)" un "Singapūra" tiek pievienotas trešo valstu sarakstam II C pielikuma veterinārā sertifikāta nosaukumā.
Lēmuma II pielikuma C punkta 6. zemsvītras piezīmē "Honkonga un Japāna" tiek aizstāta ar "Honkonga, Japāna, Makao, Malaizija (pussala) un Singapūra".
3. "Makao", "Malaizija (pussala)" un "Singapūra" tiek pievienota II A, B, C, D un E pielikuma d) punkta III nodaļas trešajam ievilkumam.
3. pants
Lēmumu 93/195/EEK groza šādi:
1. "Makao", "Malaizija (pussala)" un "Singapūra" tiek pievienota I pielikuma C grupas trešo valstu sarakstam.
2. "Makao", "Malaizija (pussala)" un "Singapūra" tiek pievienota trešo valstu sarakstam II C pielikuma veterinārā sertifikāta nosaukumā.
4. pants
Lēmumu 93/197/EEK groza šādi:
1. "Makao", "Malaizija (pussala)" un "Singapūra" tiek pievienota I pielikuma C grupas trešo valstu sarakstam.
2. Lēmuma II C pielikuma veterinārā sertifikāta nosaukumā "Honkonga un Japāna" tiek aizstāta ar "Honkonga, Japāna, Makao, Malaizija (pussala) un Singapūra".
Lēmuma II C pielikuma 5. zemsvītras piezīmē "Honkonga un Japāna" tiek aizstāta ar "Honkonga, Japāna, Makao, Malaizija (pussala) un Singapūra".
5. pants
Lēmums ir adresēts dalībvalstīm.
Briselē, 1994. gada 27. jūlijā

Labels: 3
0
18
6